बैग छीना और धक्का देकर भाग निकले, सर पर चोटें आईं; दो आरोपी गिरफ्तार
Delhi Female Judge Bag Snatching Case - दिल्ली के गुलाबी बाग इलाके में कुछ लुटेरे घर के बाहर टहल रही महिला जज का बैग छीनकर उसे धक्का देकर फरार हो गए थे। जिससे महिला गिर पड़ी और उसके सिर पर काफी गंभीर चोटें आईं
दिल्ली के गुलाबी बाग इलाके में कुछ लुटेरे घर के बाहर टहल रही महिला जज का बैग छीनकर और उन्हें धक्का देकर फरार हो गए थे। जिससे वह गिर गईं और उनके सिर पर काफी चोटें आईं। मामला 6 मार्च का है। पुलिस ने अब CCTV की मदद से दो आरोपियों को गिरफ्तार किया है।
घर के बाहर बेटे के साथ टहल रही थी महिला
पुलिस ने बताया कि महिला के बयानों के मुताबिक महिला जज रचना तिवारी गुलाबी बाग इलाके के DA फ्लैट्स के बाहर रात में करीब 10 बजे अपने 12 साल के बेटे के साथ टहल रही थी। तभी दो बाइक सवार युवक आए और जज का बैग छीनकर उन्हें धक्का देकर भाग गए। उनके बेटे ने पिता को घटना की जानकारी दी। इसके बाद वह मौके पर पहुंचे और जज को अस्पताल पहुंचाया गया। इसके बाद पुलिस को जानकारी दी गई।
वारदात में शामिल आरोपी पर पहले से 10 केस दर्ज 
महिला ने बताया कि उनके बैग में लगभग 10 हजार रुपए, ATM और कुछ डॉक्यूमेंट थे। वहीं पुलिस ने CCTV की मदद से आरोपियों को पकड़ लिया है। उनके पास से 4 हजार कैश और ATM कार्ड बरामद किए गए हैं। आरोपियों के नाम दिलशाद और राहुल हैं। आरोपी दिलशाद के खिलाफ पहले से ही 10 मामले दर्ज हैं। वह इस तरह की कई वारदातों को अंजाम दे चुका है।
ये खबर भी पढ़ सकते हैं...
गाजियाबाद में दिनदहाड़े SDM की पत्नी से लूट, घर से सिर्फ 50 मीटर दूरी पर बदमाशों ने धक्का दिया
गाजियाबाद के वसुंधरा इलाके में बाइक सवार बदमाशों ने SDM की पत्नी को लूट लिया था। वह शॉप से दूध लेकर लौट रही थी, इतने में बदमाश आए और सोने की चेन लूटकर फरार हो गए। मामले में थाना इंदिरापुरम में FIR दर्ज कराई गई है।
संजय सिंह फर्रुखाबाद में SDM हैं। उनकी पत्नी सुनीता सिंह अपने दो बेटों के साथ गाजियाबाद के वसुंधरा सेक्टर-9 में रहती हैं। सुनीता सिंह सोमवार सुबह 11.28 बजे घर से करीब 50 मीटर दूर दुकान पर दूध लेने के लिए गई थीं। वे दूध लेकर लौट रही थीं। पूरी खबर यहां पढ़ें...
कोटा में महिला की चेन तोड़ने का लाइव, सड़क पर गिरी बुजुर्ग, 15 मिनट के अंदर 2 घटनाएं
बाइक सवार बदमाश ने सब्जी खरीद रही बुजुर्ग के गले से चेन लूट ली थी। इसके ठीक 15 मिनट बाद दूसरी बुजुर्ग महिला के पास पहुंचा। उसने यहां भी चेन तोड़ने का प्रयास किया, पर असफल रहा। इस प्रयास में महिला के साथ बदमाश भी सड़क पर गिर पड़ा। मौका देखकर बदमाश बाइक वहीं छोड़ फरार हो गया। मामला कोटा का है। पूरी खबर यहां पढ़ें...